VENDIM
Nr. 238, datë 2.5.2018

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “SISTEMIM, ASFALTIM I BLLOKUT TË BANIMIT NË LAGJEN “XHEVDET NEPRAVISHTA”, LUSHNJË”

Në mbështetje të nenit 100 të Kushtetutës, të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 109/2017, “Për buxhetin e vitit 2018”, me propozimin e ministrit së Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Sistemim, asfaltim i bllokut të banimit në lagjen “Xhevdet Nepravishta”, Lushnjë”.
2. Shpronësimi të bëhet në favor të Bashkisë Lushnjë.
3. Pronarët e pasurive të paluajtshme, që shpronësohen, të kompensohen në vlerë të plotë sipas masës së kompensimit përkatës, që paraqitet në tabelën përfundimtare të shtojcës 1, bashkëlidhur këtij vendimi, me të dhënat e pronarëve që shpronësohen për pasuritë “ndërtesë”, me vlerë totale 1 459 196 (një milion e katërqind e pesëdhjetë e nëntë mijë e njëqind e nëntëdhjetë e gjashtë) lekë.
4. Vlera e përgjithshme e shpronësimit për pasuritë “ndërtesë”, me vlerë 1 459 196 (një milion e katërqind e pesëdhjetë e nëntë mijë e njëqind e nëntëdhjetë e gjashtë) lekë, të përballohet nga buxheti i Bashkisë Lushnjë.
5. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i vitit 2018, miratuar për Ministrinë e Infrastrukturës dhe Energjisë. 
6. Shpronësimi të fillojë menjëherë pas botimit të këtij vendimi në “Fletoren zyrtare”.
7. Pronarët e përmendur në tabelën përfundimtare të shtojcës 1, që i bashkëlidhet këtij vendimi, të kompensohen, për efekt shpronësimi, pasi të kenë paraqitur dokumentacionin justifikues pranë Bashkisë Lushnjë.
8. Zyra Vendore e Regjistrimit të Pasurive të Paluajtshme Lushnjë, brenda 30 (tridhjetë) ditëve nga data e miratimit të këtij vendimi, në bashkëpunim me Bashkinë Lushnjë, të fillojë procedurat për hedhjen e gjurmës së projektit mbi hartën kadastrale, sipas planimetrisë së shpronësimit të miratuar dhe të bëjë kalimin e pronësisë për pasuritë e shpronësuara në favor të shtetit.
9. Zyra Vendore e Regjistrimit të Pasurive të Paluajtshme Lushnjë të pezullojë të gjitha transaksionet me pasuritë e shpronësuara, deri në momentin kur do të realizohen procesi i hedhjes se gjurmës së projektit mbi hartën kadastrale dhe kalimi i pronësisë për pasuritë e shpronësuara.
10. Ngarkohen Ministria e Infrastrukturës dhe Energjisë, Zyra Vendore e Regjistrimit të Pasurive të Paluajtshme Lushnjë dhe Bashkia Lushnjë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

SHTOJCA 1
Tabela përfundimtare e pronarëve të pasurive pronë private dhe vlera e shpronësimit, për realizimin e projektit:
“Sistemim asfaltim i bllokut të banimit në lagjen ‘Xhevdet Nepravishta’”, Lushnje
Çmimi për objektet sipas VKM-së nr. 138, datë 23.3.2000, si dhe udhëzimit nr. 3, datë 28.12.2016 të EKB-së, Tiranë
	Nr. 
	Emër Mbiemër
	Nr. i pasurisë 
	Zona kadastrale
	Sipërfaqja
	Çmimi
	Vlera totale
	Shënime Konfirmuar ose jo nga nga ZVRPP-ja

	
	
	
	
	Truall
	Ndërtesë
	Truall
	Ndërtesë
	Truall
	Ndërtesë
	 

	1
	Tereza Mevlan Bendo (Xhindoli)
	24/13
	8571
	0
	50 m ²
	0
	877 311
	0
	877 311
	Konfirmuar shkresë nr. 2401/1 prot., datë 30/3/2017

	2
	Fatmir Izet Muça
	24/10 ND
	8571
	0
	20 m ²
	0
	581 885
	0
	581 885
	Konfirmuar shkresë nr. 2401/1 prot., datë 30/3/2017

	 Vlera totale e shpronësimit: 1 459 196 

